જેના ભાગરૂપે ટ્રસ્ટના પ્રમુખ ડો.પાર્થ ગોલના માર્ગદર્શન હેઠળ ૧૨મી ફેબ્રુઆરી,રવિવારના રોજ સ્પંદન ટ્રસ્ટના સભ્ય બિંદીયા પટેલ દ્વારા સુરેન્દ્રનગરમાં દુધરેજ પાસે આવેલ લલીતાબેન વૃદ્ધાશ્રમમાં વેલેન્ટાઈન ડેની ઉજવણી માટેની પરવાનગી લેવામાં આવી હતી. તા.૧૪ ફેબ્રુઆરી, મંગળવાર ના રોજ સવારે સ્પંદન ટ્રસ્ટના સભ્યો અગાઉથી નક્કી કરેલ સ્થળે એકઠા થયા અને ત્યાંથી 'લલીતાબેન વૃદ્ધાશ્રમ' ગયા. ત્યાં જઈને સૌપ્રથમ વૃદ્ધાશ્રમને લાલ અને સફેદ બલૂન વડે સુશોભિત કરવામાં આવ્યો. ત્યારબાદ વડીલોને ચવાણુ અને પેંડાનો નાસ્તો કરાવવામાં આવ્યો હતો તથા ત્યા ફુટ્સનું વિતરણ પણ કરવામાં આવ્યુ હતુ. ત્યારબાદ સદસ્યો દ્વારા વડીલો સાથે વાતો કરીને સમય પસાર કરીને વેલેન્ટાઈન ડે ને યાદગાર બનાવવામાં આવ્યો હતો.